**Nun lu sapiti**

Nun lu sapiti l'amuri ca v'haiu
e nun sapiti quantu vi disiu
nun lu sapiti comu chiangiu e staiu
quannu ca ppì un mumentu nun vi viu.

Dintra di l'arma mia na vampa ci haiu
e lu me cori è pazzu e nun lu viu
si moru 'mparadisu nun ci vaiu
pirchì p'amari a vui nun pensu a Diu.

E vui sapennu st'amuri e sti peni
mi lassati muriri comu 'ncani
e puru siddu cc'è cu vi tratteni
speru di cunvincirivi dumani.

Cchiù u tempu passa e cchiù vi vogghiu beni
chiù passa e chiù vi mannu cristiani
nun mi lassari amuri 'ntra sti peni
pirchì siti ppì mia l'acqua e lu pani.